Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 886/09/2201	Dunajská Streda, 30.3.2012
EEČ : 2-16-18-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 21.6.2010, spisová značka 2 Pv 886/09/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
dňa 13. oktobér 2009 v čase o 17.55 hod. v meste Šamorín na Bratislavskej ulici, okr. Dunajská Streda v nákupnom stredisku zv. XXXXX počas riadnej prevádzkovej doby bez použitia násilia odcudzil a to 1 ks alkoholicky nápoj druhu Barack 0,5 l v celkovej hodnote 4,30 €, avšak bol prichytený bezpečnostnou službou predajne a bolo zistené, že bol za obdobný čin postihnutý blokovou pokutou č. AA 0451365 príslušníkom Obvodného oddelenia PZ Šamorín v predchádzajúcich dvanástich mesiacov, ktorá nadobudla právoplatnosť dňa 23.06.2009,
Skúšobná doba:
Uznesením prokurátora Okresnej prokuratúry Dunajská Streda zo dňa 21.6.2010, spisová značka 2 Pv 886/09/2201, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Dunajská Streda sp. zn. 2Pv 886/09 zo dňa 21.6.2010 bolo podľa § 216 ods. 1 Tr. poriadku podmienečne zastavené trestné stíhanie vedené proti ml. obvinenému XXXXX za prečin krádeže podľa § 212 ods. 2 písm. f/ Tr. zákona. 
 
Podľa § 216 ods. 2 Trestného poriadku bola obvinenému určená skúšobná doba na 12 mesiacov, ktorá mu  uplynula dňom 13.08.2011.       

	Po uplynutí skúšobnej doby som zisťoval, či obvinený počas jej plynutia splnil podmienky uvedené v ustanovení § 217 ods. 1 Tr. poriadku. 

	V zmysle ust. § 217 ods. 1 Tr. por.  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
Z aktualizovaného odpisu z registra trestov obvineného vyplýva, že okrem podmienečného zastavenia trestného stíhania tunajšou prokuratúrou v ňom nemá žiaden záznam.
	
Počas plynutia skúšobnej doby obvinený nebol prejednávaný pre priestupok ani vedený ako trestne stíhaná osoba na území Slovenskej republiky.  

	Vzhľadom na vyššie uvedené skutočnosti som dospel k záveru, že obvinený splnil podmienky pre vyslovenie osvedčenia v skúšobnej dobe, a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné 
podať do troch dní od jeho doručenia cestou podpísanej 
prokuratúry na Krajskú prokuratúru v Trnave.
Sťažnosť má odkladný účinok.

XXXXX